ddrg/super_eurlex huggingface dataset:
DELEGIRANA UREDBA KOMISIJE (EU) 2020/1640

z dne 12. avgusta 2020

o dopolnitvi Uredbe (EU) 2019/1700 Evropskega parlamenta in Sveta z navedbo števila in naslova spremenljivk za priložnostno temo za leto 2022 „poklicna znanja in spretnosti“ ter osemletnih spremenljivk za „pokojnina in udeležba na trgu dela“ na področju delovne sile

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/1700 Evropskega parlamenta in Sveta z dne 10. oktobra 2019 o ustanovitvi skupnega okvira za evropsko statistiko v zvezi z osebami in gospodinjstvi na podlagi podatkov na individualni ravni, zbranih z vzorci, spremembi uredb (ES) št. 808/2004, (ES) št. 452/2008 in (ES) št. 1338/2008 Evropskega parlamenta in Sveta in razveljavitvi Uredbe (ES) št. 1177/2003 Evropskega parlamenta in Sveta ter Uredbe Sveta (ES) št. 577/98 (1) in zlasti člena 6(1) Uredbe,

ob upoštevanju naslednjega:

(1) Za kritje potreb, opredeljenih v ustreznih podrobnih vsebinah, bi morala Komisija določiti število in naslov spremenljivk za podatkovni niz na področju delovne sile.

(2) Komisija bi morala določiti število in naslov spremenljivk za priložnostno temo „poklicna znanja in spretnosti“ ter osemletnih spremenljivk za podrobno vsebino „pokojnina in udeležba na trgu dela“ na področju delovne sile.

(3) Število spremenljivk, ki jih je treba zbrati, ne bi smelo presegati za več kot 5 % števila spremenljivk, zbranih za področje delovne sile v času, ko je Uredba (EU) 2019/1700 začela veljati –

SPREJELA NASLEDNJO UREDBO:

Člen 1 Število in naslovi spremenljivk za priložnostno temo za leto 2022 „poklicna znanja in spretnosti“ ter osemletnih spremenljivk za „pokojnina in udeležba na trgu dela“ na področju delovne sile so določeni v Prilogi.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 12. avgusta 2020 Za Komisijo Predsednica Ursula VON DER LEYEN

(1) UL L 261I, 14.10.2019, str. 1.
IZVEDBENA UREDBA KOMISIJE (EU) 2020/1678

z dne 6. novembra 2020

o odobritvi sprememb specifikacije proizvoda za zaščiteno označbo porekla ali zaščiteno geografsko označbo („Rioja“ (ZOP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) Komisija je preučila vlogo za odobritev sprememb specifikacije proizvoda za zaščiteno označbo porekla „Rioja“, ki jo je Španija poslala v skladu s členom 105 Uredbe (EU) št. 1308/2013.

(2) Komisija je vlogo za odobritev sprememb specifikacije proizvoda objavila v Uradnem listu Evropske unije, kot zahteva člen 97(3) Uredbe (EU) št. 1308/2013 (2).

(3) Komisija ni prejela nobenega ugovora v skladu s členom 98 Uredbe (EU) št. 1308/2013.

(4) Spremembe specifikacije proizvoda bi bilo zato treba odobriti v skladu s členom 99 Uredbe (EU) št. 1308/2013.

(5) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Spremembe specifikacije proizvoda, objavljene v Uradnem listu Evropske unije v zvezi z imenom „Rioja“ (ZOP), se odobrijo.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 6. novembra 2020 Za Komisijo V imenu predsednice Janusz WOJCIECHOWSKI Član Komisije

(1) UL L 347, 20.12.2013, str. 671.

(2) UL C 152, 7.5.2020. str. 6.
Abu Dabi, Adžman, Dubaj, Fudžajra, Ras al Hajma, Šardža in Um al Kajvajn

Antigva in Barbuda

AM

Ozemlje južno od 60° južne zemljepisne širine; ne vključuje Francoskih južnih ozemelj (TF), Bouvetovega otoka (BV), Južne Georgije in Južnih Sandwichevih otokov (GS)

AS

AT

Bosna in Hercegovina

BE

Bonaire, Sveti Evstahij in Saba

BY

CO

DO

Vključno z Balearskimi otoki in Kanarskimi otoki; brez Ceute (XC) in Melille (XL)

ET

Chuuk, Kosrae, Pohnpei in Yap

Vključno z Monakom in francoskimi čezmorskimi departmaji (Francoska Gvajana, Gvadelup, Martinik in Reunion) ter francoskim severnim delom Svetega Martina

Velika Britanija, Severna Irska, Kanalski otoki in Otok Man

Južna Georgija in Južni Sandwichevi otoki

Heardov otok in McDonaldovi otoki

IN

IS

Vključno z Livignom in občino Campione d’Italia

IT

Anjouan, Grande Comore in Moheli

Sveti Krištof in Nevis

ME

Vključno z Gozom in Cominom

Mavricij, otok Rodrigues, otoki Agalega in plitvina Cargados Carajos (Otočje svetega Brandona)

Polotok Malezija in Vzhodna Malezija (Labuan, Sabah in Sarawak)

MY

Vključno z Otočje lojalnosti (Lifou, Mare in Ouvea)

Vključno z otočjem Svalbard in otokom Jan Mayen

NO

Markizovo otočje, Družbeno otočje (vključno s Tahitijem), otoki Tuamotu, Gambierjevo otočje in Južno otočje

PG

Papua Nova Gvineja
(5)

Glede uporabe v vodi za pitje Komisija meni, da je težko nadzirati sočasno uporabo dodatka v vodi za pitje in krmi, saj so mejne vrednosti določene iz varnostnih razlogov in obstajajo tudi drugi dodatki, ki vsebujejo ksantofile in karotenoide in se lahko uporabljajo v krmi. Sočasna uporaba etilestra β-apo-8’-karotenske kisline v vodi za pitje in krmi povečuje število načinov njihovega dajanja in tveganje, da bodo presežene mejne vrednosti, določene za dodatke, ki vsebujejo karotenoide in ksantofile. Zato bi bilo treba prepovedati uporabo v vodi za pitje.
3b615

–

cinkov kelat lizina in glutaminske kisline

Sestava dodatka: mešanica kelatov cinka z lizinom in kelatov cinka z glutaminsko kislino v razmerju 1:1 kot prah z vsebnostjo cinka med 17 % in 19 % lizina med 19 % in 21 % glutaminske kisline med 21 % in 23 % ter najvišjo vsebnostjo vlage 3 %

vse živalske vrste

–

–

psi in mačke: 200 (skupaj) salmonidi in mlečni nadomestki za teleta: 180 (skupaj) pujski, svinje, kunci in vse ribe, razen salmonidov: 150 (skupaj) druge vrste in kategorije: 120 (skupaj)

1. Dodatek se vključi v krmo v obliki premiksa. 2. Cinkov kelat lizina in glutaminske kisline se lahko daje na trg in uporablja kot dodatek v pripravku. 3. Nosilci dejavnosti poslovanja s krmo zaradi tveganj pri vdihavanju, stiku s kožo ali stiku z očmi za uporabnike dodatka in premiksov določijo postopke varnega ravnanja in primerne organizacijske ukrepe. Kadar tveganja ni mogoče zmanjšati na sprejemljivo raven s temi postopki in ukrepi, se dodatek in premiksi uporabljajo z ustrezno osebno zaščitno opremo, vključno z zaščito za dihala.
(60)

Nepovezani uvoznik v Uniji je poudaril pomemben vpliv brušenja in žarjenja na kakovost in uporabnost blaga ter trdi, da se pri teh dveh korakih porabi veliko energije in zahtevata velik vložek dela, kar je glavni razlog za to, da postopek končne izdelave poteka v Laosu, kjer so stroški električne energije in dela nižji kot na Kitajskem. Komisija v zvezi z ekonomsko utemeljitvijo odločitve o selitvi postopka končne izdelave v Laos ugotavlja, da to ni pogoj za to, da bi se v skladu s členom 13(2) osnovne uredbe dejavnosti končne izdelave štele za izogibanje. Trditev je bila zato zavrnjena.
Netkani papirnati robčki za enkratno uporabo (velikosti približno 3 cm × 6 cm), posamično zaviti in pakirani za prodajo na drobno v škatle s 100 robčki. Robčki so impregnirani z alkoholno raztopino, ki je sestavljena iz 70 % izopropil alkohola in 30 % vode. Izdelek je namenjen za splošno dezinfekcijo kože in drugih površin (na primer površin neinvazivnih medicinskih inštrumentov).

3808 94 90
(3)

Nekateri pripomočki za enkratno uporabo niso primerni za ponovno obdelavo. Skupne specifikacije glede obvladovanja tveganja bi zato morale vključevati analizo značilnosti pripomočkov za enkratno uporabo v smislu izdelave, materiala, lastnosti in načrtovane uporabe, da se oceni primernost takih pripomočkov za ponovno obdelavo. Zato je treba določiti značilnosti pripomočkov za enkratno uporabo, ki jih je treba upoštevati v okviru postopkov obvladovanja tveganja, da se zagotovi izključitev tistih pripomočkov za enkratno uporabo, ki jih ni mogoče varno ponovno obdelati zaradi njihove posebne morebitne nevarnosti ali posebnih tehničnih značilnosti. Pri obvladovanju tveganja bi bilo treba upoštevati tveganja, povezana z materialno sestavo, izperljivim materialom, mikrobiološko kontaminacijo, prioni in povzročitelji transmisivnih spongiformnih encefalopatij, endotoksini ter pirogenimi, alergijskimi in toksičnimi reakcijami, da se oceni, ali je pripomoček za enkratno uporabo primeren za ponovno obdelavo. Pri ocenjevanju primernosti pripomočkov za enkratno uporabo za ponovno obdelavo bi bilo treba upoštevati tudi tehnične značilnosti in geometrijske lastnosti proizvodov. Na podlagi teh okoliščin primeri pripomočkov za enkratno uporabo, ki bi se lahko šteli za neprimerne za ponovno obdelavo, vključujejo naslednje: pripomočke, ki sevajo, pripomočke, ki se uporabljajo za dajanje citostatičnih in radiofarmacevtskih zdravil, pripomočke, ki vsebujejo zdravilne učinkovine, pripomočke za uporabo v invazivnih postopkih za centralni živčni sistem, pripomočke, pri katerih obstaja tveganje prenosa spongiformnih encefalopatij, pripomočke za vsaditev, pripomočke, pri katerih je prišlo do resnih zapletov po ponovni obdelavi ali pri katerih ni mogoče izključiti, da je vzrok zapleta povezan s ponovno obdelavo, pripomočke z baterijami, ki jih ni mogoče zamenjati ali pri katerih po ponovni obdelavi obstaja tveganje za okvaro, pripomočke z notranjim shranjevanjem podatkov, ki je potrebno za uporabo pripomočka in ga ni mogoče zamenjati ali pri katerem po ponovni obdelavi obstaja tveganje za okvaro, pripomočke z rezilom ali strgalom, vrtalniki ali komponentami, ki se obrabijo, ki po prvi uporabi niso več primerni in se pred naslednjim medicinskim postopkom ne morejo zamenjati ali naostriti.
IZVEDBENA UREDBA KOMISIJE (EU) 2020/1120

z dne 23. julija 2020

o zaščiti iz člena 99 Uredbe (EU) št. 1308/2013 Evropskega parlamenta in Sveta za ime „Adamclisi“ (ZOP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) Komisija je v skladu s členom 97(2) in (3) Uredbe (EU) št. 1308/2013 preučila vlogo Romunije za registracijo imena „Adamclisi“ in jo objavila v Uradnem listu Evropske unije (2).

(2) Komisija ni prejela nobenega ugovora v skladu s členom 98 Uredbe (EU) št. 1308/2013.

(3) V skladu s členom 99 Uredbe (EU) št. 1308/2013 bi bilo treba ime „Adamclisi“ zaščititi in ga vpisati v register iz člena 104 navedene uredbe.

(4) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Ime „Adamclisi“ (ZOP) se zaščiti.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 23. julija 2020 Za Komisijo V imenu predsednice Janusz WOJCIECHOWSKI Član Komisije

(1) UL L 347, 20.12.2013, str. 671.

(2) UL C 51, 14.2.2020, str. 46.
(8)

Agencija je v svojem znanstvenem mnenju ugotovila, da je prah iz gob, ki vsebuje vitamin D2, varen v skladu s predlaganimi uporabami in ravnmi uporabe, kadar se uporablja v različnih živilih in pijačah, v živilih za posebne zdravstvene namene, razen tistih, ki so namenjena dojenčkom, in kadar se uporablja v prehranskih dopolnilih za splošno populacijo, starejšo od enega leta. Agencija je tudi ugotovila, da bi pri dojenčkih, starih od 7 do 12 mesecev, v primerih čezmernega uživanja drugih živil, ki vsebujejo vitamin D ali so z njim obogatena, uživanje prehranskih dopolnil, ki vsebujejo prah iz gob, ki vsebuje vitamin D2, na ravneh, ki ustrezajo 10 μg vitamina D, lahko povzročilo skupni vnos vitamina D, ki bi lahko presegel največji dopustni vnos vitamina D (9). Tako je primerno skleniti, da pri dojenčkih, starih od 7 do 12 mesecev, vnos vitamina D iz prehranskih dopolnil, ki vsebujejo prah iz gob, ki vsebuje vitamin D2, na ravneh, ki ustrezajo 10 μg vitamina D, ni v skladu s pogoji iz člena 7 Uredbe (EU) 2015/2283 in takšna uporaba zato ne sme biti odobrena za to novo živilo.
IZVEDBENA UREDBA KOMISIJE (EU) 2020/1062

z dne 13. julija 2020

o zaščiti iz člena 99 Uredbe (EU) št. 1308/2013 Evropskega parlamenta in Sveta za ime „Csopak“/„Csopaki“ (ZOP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) Komisija je v skladu s členom 97(2) in (3) Uredbe (EU) št. 1308/2013 proučila vlogo Madžarske za zaščito imena „Csopak“/„Csopaki“ in jo objavila v Uradnem listu Evropske unije (2).

(2) Komisija ni prejela nobenega ugovora v skladu s členom 98 Uredbe (EU) št. 1308/2013.

(3) V skladu s členom 99 Uredbe (EU) št. 1308/2013 bi bilo treba ime „Csopak“/„Csopaki“ zaščititi in ga vpisati v register iz člena 104 navedene uredbe.

(4) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Ime „Csopak“/„Csopaki“ (ZOP) se zaščiti.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 13. julija 2020 Za Komisijo V imenu predsednice Janusz WOJCIECHOWSKI Član Komisije

(1) UL L 347, 20.12.2013, str. 671.

(2) UL C 70, 4.3.2020, str. 12.
4d20

Biomin GmbH

pripravek iz karvakrola, timola, D-karvona, metil salicilata in L-mentola

Sestava dodatka pripravek iz: — karvakrola (120–160 mg/g) — timola (1–3 mg/g) — D-karvona (3–6 mg/g) — metil salicilata (10–35 mg/g) — L-mentola (30–55 mg/g) — amorfnega silicijevega dioksida (največ 100 mg/g) — hidrogeniranega rastlinskega olja (največ 700 mg/g) v trdni inkapsulirani obliki

pitovni piščanci piščanci za nesnice manj pomembne vrste perutnine za nesnice

— — —

65

105

1. V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi. 2. Dodatek se ne sme uporabljati z drugimi viri karvakrola, timola, D-karvona, metil salicilata in L-mentola. 3. Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za kožo in oči.
Zaporedna št. Oznaka KN Pododdelek TARIC Opis izdelkov Kvotno obdobje Obseg kvote (v tonah neto teže, razen če je določeno drugače) Stopnja dajatve

09.8200 0408 11 80 0408 19 81 0408 19 89 0408 91 80 0408 99 80 Ptičja jajca brez lupine ter jajčni rumenjaki od 1.8.2020 do 31.12.2020 od 1.1.2021 do 31.12.2021 in za vsako koledarsko leto za tem 208,334 ton 500 ton 0 %

09.8201 0703 20 00 Česen od 1.8.2020 do 31.12.2020 od 1.1.2021 do 31.12.2021 in za vsako koledarsko leto za tem 167,668 ton 400 ton 0 %

09.8202 ex ex 0710 40 00 2001 90 30 99 10 99 Sladka koruza (Zea mays var. saccharata), razen v storžu, s premerom 8 mm ali več, vendar ne več kot 12 mm od 1.8.2020 do 31.12.2020 od 1.1.2021 do 31.12.2021 in za vsako koledarsko leto za tem 2 083,334 ton 5 000 ton 0 %

ex 2005 80 00 10 99

09.8203 1108 14 00 Škrob iz manioke od 1.8.2020 do 31.12.2020 od 1.1.2021 do 31.12.2021 in za vsako koledarsko leto za tem 12 500 ton 30 000 ton 0 %

09.8204 1604 14 21 1604 14 31 1604 14 41 1604 14 28 1604 14 38 1604 14 48 1604 14 90 1604 19 39 1604 20 70 Tun, črtasti, pegasti in druge ribe rodu Euthynnus od 1.8.2020 do 31.12.2020 od 1.1.2021 do 31.12.2021 in za vsako koledarsko leto za tem 4 791,668 ton 11 500 ton 0 %

09.8205 1604 20 05 Pripravki iz surimija od 1.8.2020 do 31.12.2020 od 1.1.2021 do 31.12.2021 in za vsako koledarsko leto za tem 208,334 ton 500 ton 0 %

09.8206 1701 13 10 1701 13 90 1701 14 10 1701 91 00 1701 99 10 1701 99 90 1702 30 50 1702 90 50 1702 90 71 1702 90 75 1702 90 79 1702 90 95 1806 10 30 1806 10 90 Sladkor in drugi izdelki z visoko vsebnostjo sladkorja od 1.8.2020 do 31.12.2020 od 1.1.2021 do 31.12.2021 in za vsako koledarsko leto za tem 8 333,334 ton (izraženo v ekvivalentu surovega sladkorja) 20 000 ton (izraženo v ekvivalentu surovega sladkorja) 0 %

09.8207 1701 14 90 Posebni sladkor od 1.8.2020 do 31.12.2020 od 1.1.2021 do 31.12.2021 in za vsako koledarsko leto za tem 166,668 ton 400 ton 0 %

09.8208 0711 51 00 2001 90 50 2003 10 20 2003 10 30 Gobe od 1.8.2020 do 31.12.2020 od 1.1.2021 do 31.12.2021 in za vsako koledarsko leto za tem 145,834 ton 350 ton 0 %

09.8209 2207 10 00 2207 20 00 Etanol od 1.8.2020 do 31.12.2020 od 1.1.2021 do 31.12.2021 in za vsako koledarsko leto za tem 416,668 ton 1 000 ton 0 %
1.

Les Fraxinus L., razen v obliki: — sekancev, iveri, žagovine, oblancev, lesnih odpadkov in ostankov, delno ali v celoti pridobljenih iz teh dreves, — lesenega pakirnega materiala v obliki zabojev za pakiranje, škatel, gajb, sodov in podobne embalaže za pakiranje, palet, zabojnih palet in drugih nakladalnih plošč, paletnih prirobnic, podpornega lesa, ne glede na to, ali se dejansko uporablja pri prevozu vseh vrst predmetov ali ne, razen podpornega lesa, ki se uporablja za podporo pošiljk lesa, ki je iz lesa iste vrste in kakovosti kot les v pošiljki ter izpolnjuje iste fitosanitarne zahteve Unije kot les v pošiljki, vendar vključno z lesom, ki ni ohranil svoje naravne okrogle površine, ter pohištvom in drugimi predmeti iz neobdelanega lesa
(3)

Italijanski organi so z dopisom z dne 20. januarja 2020 Komisijo obvestili, da je podjetje Cooperativa Fattoria della Piana Società Agricola, ki ima sedež na njihovem ozemlju, zakonito tržilo proizvod s prodajnim imenom „Pecorino Monteporo“, pri čemer je to ime neprekinjeno uporabljalo več kot pet let, ta zadeva pa je bila obravnavana v okviru nacionalnega postopka ugovora.
(3)

Na nacionalni ravni so države članice uvedle izredne ukrepe za podporo družbam in zadrugam ter jim zagotovile potrebna orodja in prožnost v sedanjih izjemnih okoliščinah zaradi pandemije COVID-19. Številne države članice so zlasti omogočile uporabo digitalnih orodij in postopkov za organizacijo skupščin ter podaljšale roke za organizacijo skupščin v letu 2020.
(6)

To neravnotežje med ponudbo in povpraševanjem povzroča gospodarske motnje v sektorju mleka in mlečnih proizvodov. Zaradi njega so se veleprodajne cene za mleko in mlečne proizvode močno znižale, zlasti od začetka marca 2020: 19 % za posneto mleko v prahu in 14 % za maslo. Cene posnetega mleka v prahu in masla so se prve znatno znižale, saj gre za proizvoda, v katera se predelujejo presežne količine surovega mleka, kadar proizvodnja mleka presega povpraševanje. Na podlagi cen posnetega mleka v prahu in masla se ocenjuje, da se je v obdobju od začetka februarja do prvega tedna aprila ekvivalentna veleprodajna cena surovega mleka znižala za 24 %. Padec cen to pomlad je izreden zaradi istočasnega pojava sprememb povpraševanja, povezanih z ukrepi omejitve gibanja, in sezonskega vrhunca proizvodnje mleka. Pričakuje se, da se bodo cene mleka in mlečnih proizvodov nadalje znižale, saj se bo obseg proizvodnje mleka med pomladjo in poletjem, tj. v obdobju visoke proizvodne sezone v sektorju mleka in mlečnih proizvodov, povečal.
IZVEDBENA UREDBA KOMISIJE (EU) 2020/623

z dne 30. aprila 2020

o odobritvi spremembe specifikacije proizvoda za registrirano geografsko označbo žgane pijače

(Ratafia de Champagne)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/787 Evropskega parlamenta in Sveta z dne 17. aprila 2019 o opredelitvi, opisu, predstavitvi in označevanju žganih pijač, uporabi imen žganih pijač pri predstavitvi in označevanju drugih živil, zaščiti geografskih označb žganih pijač, uporabi etanola in destilatov kmetijskega porekla v alkoholnih pijačah ter o razveljavitvi Uredbe (ES) št. 110/2008 (1) in zlasti člena 30(2) Uredbe,

ob upoštevanju naslednjega:

(1) Komisija je v skladu s členom 21 v povezavi s členom 17(5) Uredbe (ES) št. 110/2008 Evropskega parlamenta in Sveta (2) preučila zahtevek Francije z dne 5. julija 2018 za odobritev spremembe tehnične dokumentacije za geografsko označbo „Ratafia de Champagne“, zaščiteno na podlagi Uredbe (ES) št. 110/2008. Ta zahtevek vključuje spremembo imena „Ratafia de Champagne“ v „Ratafia champenois“.

(2) Uredba (EU) 2019/787, ki nadomešča Uredbo (ES) št. 110/2008, je začela veljati 25. maja 2019. V skladu s členom 49(1) navedene uredbe se poglavje III Uredbe (ES) št. 110/2008 o geografskih označbah razveljavi z učinkom od 8. junija 2019. V skladu s členom 22(2) Uredbe (EU) 2019/787 se tehnična dokumentacija, predložena kot del zahtevka pred 8. junijem 2019 na podlagi Uredbe (ES) št. 110/2008, šteje kot specifikacija proizvoda.

(3) Ker je Komisija ugotovila, da je zahtevek za spremembo skladen z Uredbo (ES) št. 110/2008, ga je v skladu s členom 17(6) navedene uredbe in prvim pododstavkom člena 50(4) Uredbe (EU) 2019/787 objavila v Uradnem listu Evropske unije (3).

(4) Ker Komisija v skladu s členom 27(1) Uredbe (EU) 2019/787 ni prejela nobenega obvestila o ugovoru, bi bilo treba spremembo specifikacije proizvoda odobriti na podlagi člena 30(2) navedene uredbe, ki se smiselno uporablja za spremembe specifikacije proizvoda –

SPREJELA NASLEDNJO UREDBO:

Člen 1 Sprememba specifikacije proizvoda v zvezi z imenom „Ratafia de Champagne“, objavljena v Uradnem listu Evropske unije, se odobri.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 30. aprila 2020 Za Komisijo Janusz WOJCIECHOWSKI V imenu predsednice, Član Komisije

(1) UL L 130, 17.5.2019, str. 1.

(2) Uredba (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač ter razveljavitvi Uredbe Sveta (EGS) št. 1576/89 (UL L 39, 13.2.2008, str. 16).

(3) UL C 431, 23.12.2019, str. 31.